गुड़मार (, जिम्नेमा सिल्वेस्ट्री ) एक किसिम के लकड़ी वाली लता होखे ले जे एशिया (अरब प्रायदीप के साथे), अफिरका आ आस्ट्रेलिया के मूल निवासी पौधा हवे। ई आयुर्वेद में दवाई के कामे आवे ला। अंग्रेजी में एकर आम चलन के नाँव जिम्नेमा हवे। एकरे अलावा एकरा के आस्ट्रेलियन काऊप्लांट आ पेरीलोका ऑफ़ द वुड्स कहल जाला। भोजपुरी आ हिंदी नाँव गुड़मार एकरे एह खासियत के कारन परल हवे कि एकर पतई चबा के खा लिहले पर काफी देरी ले मिठास के सवाद के पता ना लागे ला।